CELEX: 32017D0114
Language: da
Date: 2017-01-10 00:00:00
Title: Den Udenrigs- og Sikkerhedspolitiske Komités afgørelse (FUSP) 2017/114 af 10. januar 2017 om forlængelse af mandatet for chefen for Den Europæiske Unions kapacitetsopbyggende mission i Somalia (EUCAP Somalia/1/2017)

24.1.2017   
            
            
               DA
            
            
               Den Europæiske Unions Tidende
            
            
               L 18/49
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2017/114
   af 10. januar 2017
   om forlængelse af mandatet for chefen for Den Europæiske Unions kapacitetsopbyggende mission i Somalia (EUCAP Somalia/1/2017)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2012/389/FUSP af 16. juli 2012 om Den Europæiske Unions kapacitetsopbyggende mission i Somalia (EUCAP Somalia) (1), særlig artikel 9, stk. 1, og
   ud fra følgende betragtninger:
   
               (1)
            
            
               I medfør af artikel 9, stk. 1, i afgørelse 2012/389/FUSP er Den Udenrigs- og Sikkerhedspolitiske Komité (PSC) bemyndiget til i overensstemmelse med traktatens artikel 38, stk. 3, at træffe de relevante afgørelser med henblik på den politiske kontrol med og den strategiske ledelse af Den Europæiske Unions kapacitetsopbyggende mission i Somalia (EUCAP Somalia), herunder at træffe afgørelse om udnævnelse af en missionschef.
            
         
               (2)
            
            
               Den 26. juli 2016 vedtog PSC afgørelse EUCAP NESTOR/1/2016 (2), hvorved Maria-Cristina STEPANESCU udnævntes til chef for EUCAP NESTOR fra den 1. september 2016 til den 12. december 2016.
            
         
               (3)
            
            
               Rådets afgørelse (FUSP) 2016/2240 (3) forlængede mandatet for missionen EUCAP NESTOR indtil den 31. december 2018 og omdøbte den til »EUCAP Somalia«.
            
         
               (4)
            
            
               Den 9. december 2016 foreslog Unionens højtstående repræsentant for udenrigsanliggender og sikkerhedspolitik at forlænge mandatet for Maria-Cristina STEPANESCU som chef for EUCAP Somalia fra den 13. december 2016 til den 12. december 2017 —
            
         VEDTAGET DENNE AFGØRELSE:
   Artikel 1
   Mandatet for Maria-Cristina STEPANESCU som chef for Den Europæiske Unions kapacitetsopbyggende mission i Somalia (EUCAP Somalia) forlænges indtil den 12. december 2017.
   Artikel 2
   Denne afgørelse træder i kraft på dagen for vedtagelsen.
   Den anvendes fra den 12. december 2016.
   
      Udfærdiget i Bruxelles, den 10. januar 2017.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 187 af 17.7.2012, s. 40.
   
      (2)  Den Udenrigs- og Sikkerhedspolitiske Komités afgørelse (FUSP) 2016/1633 af 26. juli 2016 om udnævnelse af missionschefen for Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) (EUCAP NESTOR/1/2016) (EUT L 243 af 10.9.2016, s. 8).
   
      (3)  Rådets afgørelse (FUSP) 2016/2240 af 12. december 2016 om ændring af afgørelse 2012/389/FUSP om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) (EUT L 337 af 13.12.2016, s. 18).